Θωμάς του Μπράδερτον, 1ος κόμης του Νόρφολκ

thumb|right|250px|Ερείπια απο τον τάφο του Θωμά του Μπράδερτον.

Ο **Θωμάς του Μπράδερτον, 1ος κόμης του Νόρφολκ** (*Thomas of Brotherton, 1st Earl of Norfolk*, 1 Ιουνίου 1300 - 4 Αυγούστου 1338) από τον Οίκο του Ανζού ήταν μεγαλύτερος γιος του Εδουάρδου Α΄ της Αγγλίας και της δεύτερης συζύγου του Μαργαρίτας της Γαλλίας ετεροθαλής αδελφός του Εδουάρδου Β΄ της Αγγλίας και αδελφός του Εδμόνδου του Κεντ . Γεννήθηκε στο εξοχικό του Μπράδερτον στο Γιορκσάιρ ενώ η μητέρα του κατευθυνόταν στο Καγουντ, σύμφωνα με τον Χίλτον η μητέρα του έμενε στο κάστρο του Πόντεφρακτ για να κυνηγήσει.  Ο ιστορικός Ουίλιαμ Ρισάνγκερ (1250 - 1312) αναφέρει ότι η μητέρα του ύστερα από μια πολύ δύσκολη εγκυμοσύνη προσευχήθηκε στον Θωμά Μπέκετ γι'αυτό έδωσε στο παιδί που γεννήθηκε το μικρό του όνομα. 

## Ο ετεροθαλής αδελφός του Εδουάρδος Β' ακύρωσε την επιθυμία του πατέρα του χάρη του Γκάβεστον

Ο Εδουάρδος Α΄ έσπευσε να δει τον νεογέννητο γιο του, την επόμενη χρονιά γεννήθηκε και ο μικρότερος αδελφός του Εδμόνδος τα δυο μικρά αδέλφια μεγάλωσαν με παραμάνες στην βρεφική τους ηλικία, έμαθαν όπως οι γονείς τους να παίζουν σκάκι και να κάνουν ιππασία. Δέχτηκαν επισκέψεις απο πολλούς ευγενείς και την ετεροθαλή τους αδελφή Μαρία του Γούντστοκ που είχε γίνει μοναχή, η μητέρα τους συνόδευσε τον Εδουάρδο Α΄ στην Σκωτία αλλά ήταν πάντοτε καλά ενημερωμένη για την υγεία τους.  Ο πατέρας του πέθανε όταν ήταν 7 ετών και ο ετεροθαλής αδελφός του Εδουάρδος, πρίγκηπας της Ουαλίας έγινε βασιλιάς ως Εδουάρδος Β' (1307), ο ίδιος ήταν διάδοχος του θρόνου μέχρι τη ημερομηνία γέννησης του διαδόχου Εδουάρδου (1312). Την κομητεία της Κορνουάλης, την οποία είχε υποσχεθεί ο πατέρας τους στον Θωμά, ο νέος βασιλιάς αποφάσισε να την δώσει στον ευνοούμενο Πιρς Γκάβεστον, σε ηλικία 10 ετών ο Θωμάς και ο μικρότερος αδελφός του δέχτηκαν από τον Εδουάρδο Β΄ τις εκτάσεις του Ρογήρου Μπιγκόντ, 5ου κόμη του Νόρφολκ που πέθανε χωρίς απογόνους (1306).

## Κόμης του Νόρφολκ

Το 1312 έγινε *"κόμης του Νόρφολκ"* και στις 10 Φεβρουαρίου 1316 ο αδελφός του δημιούργησε και του έδωσε την κομητεία του Μαρσάλ, ενώ ο αδελφός του πολεμούσε στην Σκωτία ο ίδιος διορίστηκε φύλακας της Αγγλίας. Έμεινε γνωστός για την εκπληκτική ψυχραιμία του ενώ έπεσε και ο ίδιος μεγάλο θύμα των Ντεσπένσερ οι οποίοι με την ανοχή του Εδουάρδου Β' έκλεψαν πολλά εδάφη και τίτλους από τον Θωμά. Την εποχή που η Ισαβέλλα της Γαλλίας (1295-1358) συνωμοτούσε στο Παρίσι με τον Ρογήρο Μόρτιμερ για να ρίξει τον σύζυγο της ο Θωμάς τάχθηκε με την βασίλισσα, επιτέθηκε με στρατό στην Αγγλία ανατρέποντας τον αδελφό του και ήταν ένας από τους δικαστές που καταδίκασαν τους Ντεσπένσερ σε θάνατο. Την εποχή του ανιψιού του Εδουάρδου Γ' έγινε μέλος του βασιλικού συμβουλίου και διοικητής της δεξιάς πτέρυγας των Άγγλων στην *μάχη του Χάλιντον Χίλλ* στις 19 Ιουλίου 1333.
Πέθανε πρόωρα στις 20 Σεπτεμβρίου 1338 και τάφηκε στο αβαείο του Αγίου Εδμόνδου, τον διαδέχθηκε η κόρη του Μαργαρίτα ως κόμισσα του Νόρφολκ, αργότερα προβιβάστηκε σε δούκισσα του Νόρφολκ και κράτησε τον τίτλο ως τον θάνατο της (1399).  Ο Θωμάς του Μπράδερτον ως γιος του Εδουάρδου Α' μπορούσε να φέρει τα εθνόσημα του βασιλείου της Αγγλίας. 

## Οικογένεια

Με την πρώτη σύζυγο του Αλίκη Άλες (απεβ. τον Οκτώβριο 1330)  απέκτησε τα παρακάτω παιδιά:
* Εδουάρδος του Νόρφολκ (1320 - 1334), νυμφεύτηκε τη Βεατρίκη ντε Μόρτιμερ, κόρη του Ρογήρου 1ου κόμη του Μαρς.
* Μαργαρίτα, δούκισσα του Νόρφολκ (1320 - 1399). 
* Αλίκη (1324 - 1352).

Με τη δεύτερη σύζυγό του Μαρία του Μπρέου (απεβ. στις 11 Ιουνίου 1362) δεν απέκτησε παιδιά. 

## Πρόγονοι




## Παραπομπές
 		


## Πηγές

*Mortimer, Ian. The Greatest Traitor, 2003.
*Archer, Rowena E. (2004). "'Brotherton, Margaret, suo jure duchess of Norfolk (c.1320–1399)". Oxford Dictionary of National Biography (online ed.). Oxford University Press. 
*Cokayne, George Edward (1936). The Complete Peerage, edited by H.A. Doubleday and Lord Howard de Walden. IX. London: St. Catherine Press. pp. 596–9.
*Hilton, Lisa (2008). Queens Consort, England's Medieval Queens. London: Weidenfeld & Nicholson. p. 240. ISBN 978-0-7538-2611-9.
*Richardson, Douglas (2011). Everingham, Kimball G., ed. Plantagenet Ancestry: A Study in Colonial and Medieval Families. II (2nd ed.). Salt Lake City. 
*Richardson, Douglas (2011). Everingham, Kimball G., ed. Magna Carta Ancestry: A Study in Colonial and Medieval Families. IV (2nd ed.). Salt Lake City. 
*Waugh, Scott L. (2004). "Thomas, first earl of Norfolk (1300–1338)". Oxford Dictionary of National Biography (online ed.). Oxford University Press. 

Κατηγορία:Οίκος των Πλανταγενετών